хэхьахэрэр мафэ къэс агъэфедэрэ гущыIэхэр ары. Мыщ фэдэ гущыIэхэм жъы мэхьани, кIэ мэхьани яIэрэп, зэдэгущыIэхэрэмэ сыдигъуи къагурыIоу гъэпсыгъэх. Ау ренэу агъэфедэрэ лексикэмрэ нэбгырэ шъхьафхэм яжабзэ къыхиубытэн ылъэкIыщт гущыIэхэмрэ зэхэбгъэкIуакIэ хъущтэп. ГущыIэм пае, математикым ыгъэфедэрэ термин пстэури бзэшIэныгъэлэжым къыгурыIон ылъэкIыщтэп, ежь математикыми бзэм щагъэфедэрэ терминхэм ащыщыбэхэр ымышIэу мэхъу. Ау ащ емылъытыгъэу наукэ зэфэшъхьафхэм нахьыбэрэ ащагъэфедэрэ терминхэри ренэу агъэфедэрэ лексикэм хэхьэх.